stanford-oval/wikipedia huggingface dataset:
מה אתה בכלל יודע על אהבה
הערות שוליים

↑  האלבום "שירים שהתפזרו", באתר Discogs, בדיקה אחרונה ב־9 במאי 2023
1 2 3  נתוני היצירה, באתר אקו"ם, בדיקה אחרונה ב־9 במאי 2023
↑  "מה אתה בכלל יודע על אהבה", באתר הספרייה הלאומית, בדיקה אחרונה ב־9 במאי 2023
↑  "מה אתה בכלל יודע על אהבה" בביצוע אביב גפן במיזם "צו השעה", באתר יוטיוב, בדיקה אחרונה ב־9 במאי 2023
↑  "מה אתה בכלל יודע על אהבה" בביצוע אילן וירצברג, באתר יוטיוב, בדיקה אחרונה ב־9 במאי 2023
↑  "מה אתה בכלל יודע על אהבה" בביצוע ירמי קפלן, באתר יוטיוב, בדיקה אחרונה ב־9 במאי 2023
↑  גידי גוב – אחד משלנו, שיר הנושא מתוך סרטו של אורי ברבש (1989), באתר סטריאו ומונו, בדיקה אחרונה ב־10 במאי 2023
↑  אמיר בוגן, להיטים מהסרטים: המנוני הקולנוע הישראלי, באתר ynet, 7 באוקטובר 2012
1 2  אביב גפן | מה אתה בכלל יודע על אהבה באתר צו השעה, בדיקה אחרונה ב־9 במאי 2023
↑  1:52 בסרטון הריאיון עם קוטנר
↑   תיעוד יוצרים של מפעל הפיס עם יואב קוטנר – אילן וירצברג (הגרסה הארוכה) , על השיר: 50:04 מתחילת הסרטון. על הדיכאונות של אביו החל מ־6:47. על המשבר שחווה כתוצאה מכך החל מ־9:12., סרטון בערוץ "מפעל הפיס", באתר יוטיוב
↑  השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־9 במאי 2023
1 2  מיקום שיא במצעד השבועי של רשת ג' (33), באתר פזמונט, בדיקה אחרונה ב־9 במאי 2023
↑  השיר יוצא ממצעד רשת ג', 10 באוקטובר 1989, באתר פזמונט, בדיקה אחרונה ב־10 במאי 2023
ליפט (סרט)

| --- | --- |

 בימוי:  פ. גארי גריי 
 הופק בידי:  קווין הארט, מאט ריבס, סיימון קינברג 
 תסריט:  Daniel Kunka 
 עריכה:  William Yeh 
 שחקנים ראשיים:  קווין הארט גוגו אמבתה-רו ברן גורמן ויווק קאלרה סם וורת'ינגטון ז'אן רנו ג'ייקוב בטלון בילי מגנוסן פול אנדרסון וינסנט ד'אונופריו אורסולה קורברו Kim Yoon-ji 
 מוזיקה:  דומיניק לואיס 
 צילום:  ברנרד ג'ספר 
 מדינה:  ארצות הברית 
 חברת הפקה:  Genre Films 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  12 בינואר 2024 
 משך הקרנה:  104 דק' 
 שפת הסרט:  אנגלית 
 סוגה:  סרט קומדיית פעולה, סרט קומדיית פשע, סרט שוד 
 דף הסרט ב־IMDb
 
ליפט (באנגלית: Lift) הוא סרט פעולה-קומדיה אמריקאי משנת 2024, בבימויו של פ. גארי גריי ובכיכובם של קווין הארט, גוגו אמבתה-רו, וינסנט ד'אונופריו, וסם וורת'ינגטון. הסרט עוסק בצוות גנבים בינלאומי המתכנן לשדוד מטען של 500 מיליון דולר בזהב שמועבר בטיסה בגובה 40,000 רגל. הסרט יצא לאקרנים ב-12 בינואר 2024 והופץ על ידי נטפליקס.
עלילה

הסרט עוקב אחרי סיירוס ויטאקר (קווין הארט), מנהיג צוות גנבים שמתגייסים על ידי אינטרפול כדי למנוע התקפת טרור גדולה. המשימה שלהם היא לגנוב מטען של 500 מיליון דולר בזהב שמועבר בטיסה מסחרית ממחסן בלונדון לבנק בציריך, תוך שימוש במטוס פרטי שמשתלט על הטיסה באמצע האוויר. עם הזמן, העניינים מסתבכים והצוות נאלץ להתמודד עם איום של חטיפת המטוס וניסיונות לשבש את המשימה.
צוות השחקנים

קווין הארט בתפקיד סיירוס ויטאקר - גנב מומחה ומנהיג צוות המשימה.
גוגו אמבתה-רו בתפקיד אבי גלדוואל - סוכנת אינטרפול שמפקחת על המשימה.
וינסנט ד'אונופריו בתפקיד דנטון - חבר בצוות של סיירוס ומומחה להסוואה.
אורסולה קורברו בתפקיד קמילה - טייסת מומחית ואחת מהשותפות בצוות של סיירוס.
בילי מגנוסן בתפקיד מגנוס - פותח כספות בצוות המשימה.
סם וורת'ינגטון בתפקיד דניס האקסלי - הבוס של אבי באינטרפול שמוביל את המבצע.
ז'אן רנו בתפקיד לארס יורגנסון - בנקאי ומנהיג טרוריסטי שהצוות נלחם בו.
ג'ייקוב בטלון בתפקיד נייט - אומן NFT וחלק מצוות הגנבים.
ביקורות

הסרט "ליפט" קיבל ביקורות מעורבות עד שליליות. המבקרים ציינו לחיוב את סצנות הפעולה והכימיה בין השחקנים, במיוחד קווין הארט, אך העלילה הוגדרה כשגרתית וצפויה. באתר Rotten Tomatoes, הסרט קיבל ציון של 29% , בעוד שב-Metacritic הציון המשוקלל עמד על 40 מתוך 100.
הערות שוליים

↑  Lift (2024) | Rotten Tomatoes, www.rottentomatoes.com (באנגלית)
↑  Lift, www.metacritic.com (באנגלית)
ליה סמית'

ליה סמית' (באנגלית: Leah Smith; נולדה ב-19 באפריל 1995) היא שחיינית אמריקאית, היא אלופה אולימפית (ריו דה ז'ניירו 2016) ו-3 פעמים אלופת העולם (קאזאן 2015, בודפשט 2017 ובודפשט 2022) במשחה שליחות 4x200 מטר חופשי. זוכת מדליית ארד אולימפית (ריו דה ז'ניירו 2016) וסגנית אלופת עולם (בודפשט 2017) במשחה ל-400 מטר חופשי. אלופת עולם בבריכת 25 מטר (וינדזור 2016), במשחים ל-400 מטר חופשי ול-800 מטר חופשי.
ביוגרפיה

סמית' גדלה במאונט לבנון, פנסילבניה פרבר של פיטסבורג. בת למשפחה של ספורטאים. אבא של סבא שלה, ג'ימי סמית', היה שחקן בייסבול בסינסינטי רדס ואלוף הוורלד סיריס (1919). אבא של דודה, בילי קון, היה אלוף העולם באיגרוף במשקל תת-כבד. אביה, דן סמית', היה קופץ במוט מצטיין. היא החלה לשחות בגיל 5. וכיום, היא לומדת באוניברסיטת וירג'יניה.
ביוגרפיה > 2014

באליפות הפאן פסיפיק בשחייה, שנערכה בגולד קוסט, בריזביין, אוסטרליה באוגוסט 2014 זכתה סמית' במדליית זהב, במשחה שליחות 4x200 מטר חופשי בשיא משחקים חדש של 7:46.40 דקות. כשחיינית שלישית היא קבעה ב"זינוק שליחות" תוצאה של 1:58.03 דקות. היא סיימה בשלב המוקדמות במקום רביעי כללי ושלישי מבין השחייניות האמריקאיות במשחה ל-400 מטר חופשי בתוצאה של 4:07.77 דקות ובגמר ב' היא קבעה תוצאה של 4:06.91 דקות. היא סיימה במקום שביעי כללי ורביעי מבין השחייניות האמריקאיות במשחה ל-200 מטר חופשי בתוצאה של 1:58.20 דקות ובמקום תשיעי כללי במשחה ל-800 מטר חופשי בתוצאה של 8:32.38 דקות.
ביוגרפיה > 2015 > אלופת העולם ואלופת האוניברסיאדה

באוניברסיאדת קוואנגג'ו (2015) שנערכה בקוואנגג'ו, קוריאה הדרומית ביולי 2015 זכתה סמית' בשתי מדליות זהב, במשחה ל-400 מטר חופשי בתוצאה של 4:05.29 דקות ובמשחה שליחות 4x200 מטר חופשי בשיא משחקים חדש של 7:53.88 דקות. חודש לאחר מכן, באליפות העולם שנערכה בקאזאן, רוסיה היא זכתה במדליית זהב במשחה שליחות 4x200 מטר חופשי ביחד עם מליסה פרנקלין, קייטי מקלפלין וקייטי לדקי בתוצאה של 7:45.37 דקות, כשחיינית שנייה היא קבעה ב"זינוק שליחות" תוצאה של 1:56.86 דקות לפני איטליה (7:48.41 דקות) וסין (7:49.10 דקות).
ביוגרפיה > 2016 > אלופה אולימפית

במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה סמית' פעמים במקום שני, במשחה ל-400 מטר חופשי בשיא אישי חדש של 4:00.65 דקות, אחרי קייטי לדקי (3:58.98 דקות) ובמשחה ל-800 מטר חופשי בשיא אישי חדש של 8:20.18 דקות שוב אחרי קייטי לדקי (8:10.32) ובמקום שלישי במשחה ל-200 מטר חופשי בתוצאה של 1:56.63 דקות, אחרי קייטי לדקי (1:54.88 דקות) ומליסה פרנקלין (1:56.18 דקות), בשלב המוקדמות היא קבעה שיא אישי חדש של 1:56.47 דקות. היא נכללה בנבחרת האמריקאית למשחקים האולימפיים. במשחקים עצמם היא זכתה בשתי מדליות, זהב וארד. מדליית זהב, במשחה שליחות 4x200 מטר חופשי ביחד עם אליסון שמיט, מאיה דיראדו וקייטי לדקי בתוצאה של 7:43.03 דקות, כשחיינית שנייה היא קבעה ב"זינוק שליחות" תוצאה של 1:56.69 דקות, לפני אוסטרליה (7:44.87 דקות) וקנדה (7:45.39 דקות). מדליית ארד, במשחה ל-400 מטר חופשי בתוצאה של 4:01.92 דקות, אחרי קייטי לדקי שקבעה שיא עולם חדש של 3:56.46 דקות וג'סמין קרלין מבריטניה (4:01.23 דקות). נוסף לכך, היא סיימה במקום שישי במשחה ל-800 מטר חופשי בתוצאה של 8:20.95 דקות.
ביוגרפיה > 2016 > אלופת עולם (בריכת 25 מטר)

באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-3 מדליות, 2 זהב ו-1 ארד. מדליות זהב, במשחה ל-400 מטר חופשי בתוצאה של 3:57.78 דקות, לפני ורוניקה פופובה מרוסיה (3:58.90 דקות) וצ'יהירו איגרשי מיפן (3:59.41 דקות) ובמשחה ל-800 מטר חופשי בתוצאה של 8:10.17 דקות, לפני בת ארצה אשלי טוויצ'ל (8:11.95 דקות) וקיאה מלוורטון מאוסטרליה (8:16.51 דקות). מדליית כסף, במשחה שליחות 4x200 מטר חופשי בתוצאה של 7:38.65 דקות, כשחיינית ראשונה היא קבעה תוצאה של 1:54.87 דקות, אחרי קנדה (7:33.89 דקות) ולפני רוסיה (7:39.93 דקות).
ביוגרפיה > 2017

באליפות ארצות הברית שנערכה באינדיאנפוליס, אינדיאנה בסוף יוני 2017 זכתה סמית' ב-5 מדליות, 2 זהב ו-3 כסף. מדליות זהב, במשחה ל-1500 מטר בשיא אישי חדש של 16:01.02 דקות ובמשחה ל-400 מטר מעורב אישי בתוצאה של 4:33.86 דקות. מדליות כסף, במשחים ל-200 מטר חופשי (1:56.68 דקות), אחרי קייטי לדקי (1:54.84 דקות), במשחה ל-400 מטר חופשי (4:03.77 דקות), אחרי לדקי (3:58.44 דקות) ובמשחה ל-800 מטר חופשי (8:20.46 דקות), אחרי לדקי (8:11.50 דקות). חודש לאחר מכן, באליפות העולם שנערכה בבודפשט, הונגריה שנערכה ביולי היא זכתה ב-3 מדליות, אחת מכל סוג. מדליית זהב, במשחה שליחות 4x200 מטר חופשי ביחד עם מלורי קומרפורד, מלני מרגליס וקייטי לדקי בתוצאה של 7:43.39 דקות, לפני סין (7:44.96 דקות) ואוסטרליה (7:48.51 דקות), כשחיינית ראשונה היא קבעה שיא אישי חדש של 1:55.97 דקות. מדליית כסף, במשחה ל-400 מטר חופשי בתוצאה של 4:01.54 דקות, אחרי קייטי לדקי שקבעה שיא אליפות חדש של 3:58.34 דקות ולפני לי בינגג'יה מסין (4:03.25 דקות). מדליית ארד, במשחה ל-800 מטר חופשי בשיא אישי חדש של 8:17.22 דקות, אחרי קייטי לדקי (8:12.68 דקות) ולי בינגג'יה שקבעה שיא אסיה חדש של 8:15.46 דקות. נוסף לכך, היא סיימה פעמיים במקום שישי, במשחה ל-200 מטר חופשי בשיא אישי חדש של 1:56.06 דקות ובמשחה ל-400 מטר מעורב אישי בתוצאה של 4:36.09 דקות.
ביוגרפיה > 2018

באליפות הפאן פסיפיק בשחייה שנערכה בטוקיו באוגוסט 2018 היא זכתה ב-4 מדליות, 1 כסף ו-3 ארד. מדליית כסף, במשחה שליחות 4x200 מטר חופשי (7:44.37 דקות) אחרי אוסטרליה (7:44.12 דקות) ולפני קנדה (7:47.28 דקות), מדליות ארד, במשחה ל-400 מטר חופשי בתוצאה של 4:04.23 דקות, אחרי קייטי לדקי (3:58.50 דקות) ואריארן טיטמוס מאוסטרליה שקבעה שיא אוקיאניה חדש של 3:59.66 דקות, במשחה ל-800 מטר חופשי בתוצאה של 8:17.21 דקות, אחרי קייטי לדקי שקבעה שיא אליפות חדש של 8:09.13 דקות ואריארן טיטמוס שקבעה שיא אוקיאניה חדש נוסף של 8:17.07 דקות ובמשחה ל-1500 מטר חופשי בתוצאה של 16:00.82 דקות, אחרי קייטי לדקי (15:38.97 דקות) וקיה מלוורטון מאוסטרליה (16:00.08 דקות).
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 זכתה סמית' ב-2 מדליות, כסף וארד. מדליית כסף במשחה שליחות 4x200 מטר חופשי לאחר ששחתה בשלב המוקדמות. מדליית ארד, במשחה ל-400 מטר חופשי בתוצאה של 4:01.29 דקות, אחרי אריארן טיטמוס שקבעה שיא אוקיאניה חדש של 3:58.76 דקות וקייטי לדקי (3:59.97 דקות). נוסף לכך, היא סיימה במקום רביעי במשחה ל-1500 מטר חופשי בשיא אישי חדש של 15:54.19 דקות ובמקום חמישי במשחה ל-800 מטר חופשי בתוצאה של 8:17.10 דקות.
ביוגרפיה > 2022

באליפות העולם שנערכה בבודפשא ביוני 2022 זכתה סמית' ב-2 מדליות, זהב וארד. מדליית זהב במשחה שליחות 4x200 מטר חופשי ביחד עם קלייר ויינסטין, קייטי לדקי ובלה סימס בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות), כשחיינית שנייה היא קבעה ב"זיינוק שליחות" תוצאה של 1:56.47 דקות. מדליית ארד, במשחה ל-400 מטר חופשי בתוצאה של 4:02.08 דקות, אחרי קייטי לדקי שקבעה שיא אליפות חדש של 3:58.15 דקות וסאמר מקינטוש מקנדה (3:59.39 דקות). נוסף לכך, היא סיימה במקום רביעי במשחה ל-800 מטר חופשי בתוצאה של 8:20.04 דקות.
שיאים אישיים > בריכה אולימפית

200 מטר חופשי: 1:55.97 דקות (2017)
400 מטר חופשי: 4:00.65 דקות (2016)
800 מטר חופשי: 8:16.33 דקות (2019)
1500 מטר חופשי: 15:54.19 דקות (2019)
400 מטר מעורב אישי: 4:33.86 דקות (2017)
שיאים אישיים > בריכת 25 מטר

200 מטר חופשי: 1:54.87 דקות (2016)
400 מטר חופשי: 3:57.78 דקות (2016)
800 מטר חופשי: 8:10.17 דקות (2016)
הערות שוליים

↑  רק שתי שחייניות מכל מדינה עולות לשלב הגמר
ציספלאטין

|  נתונים כימיים |
| --- | --- |
 מסה מולרית:  298.955595 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון D 
 מזהים
 קוד ATC:  L01XA01 
 מספר CAS:  15663-27-1
 PubChem:  5702198
 ChemSpider:  76401
 
ציספלאטין (cisplatin), ציספלטינום, או ציס-דיאמינכלורופלטינום (נוסחה כימית - ציס-[Pt(NH3)2(Cl)2] (משווק כ-אביפלטין (abiplatin)) היא תרופה כימותרפית. תרופה זו מעודדת מוות תאי מכוון (Apoptosis) על ידי יצירת קשרים בין בסיסים חנקניים בתוך מולקולת חומצת הגרעין (DNA Crosslinking).
שימוש

ציספלאטין היא תרופה אנטי-סרטנית. היא ניתנת בהזרקה תוך וורידית לטיפול בגידולים ממאירים כגון סרקומות, קרצינומות מסוימות (כדוגמת סרטן השחלות), לימפומות. התרופה יעילה במיוחד כנגד סרטן האשכים.
מנגנון פעולה

לאחר מתן התרופה, ציספלאטין מגיב בגוף עם מים. היון הנוצר [PtCl(H2O)(NH3)2]+ מאפשר בצורתו לאטום הפלטינום להיקשר לבסיסים החנקניים בחומצת הגרעין. לרוב, מועדפת קשירה לבסיס החנקני גואנין. יצירתו של התוצר[PtCl(guanine-DNA)(NH3)2]+, מאפשר החלפה של אטום כלור נוסף, בעוד בסיס חנקני מסוג גואנין.
ציספלאטין מצליב בין בסיסים חנקניים וגורם לשיבוש שיעתוק דנ"א וחלוקת התא במיטוזה. בנוסף, שיבוש מבנה חומצת הגרעין מעודד מנגנוני תיקון אשר בתורם מעודדים את תהליך המוות התאי המתוכנן (אפופטוזה), כאשר אותו תהליך תיקון מתברר כבלתי אפשרי. לרוב מתבצע קישור נגדי (Crosslinking) בין בסיסים מסוג פורין.
מנגנון פעולה > עמידות לתרופה

לרוב גוף החולה מגיב בצורה יעילה לאחר קבלת התרופה, אך ניתן לראות הישנות מחלות (Relapse) עמידות לציספלאטין. חלק מהתאוריות גורסות כי מתרחשים שינויים במנגנוני ספיגת התרופה על ידי התאים, הגברת מנגנוני תיקון חומצת הגרעין, הגברת פירוק מטבולי של התרופה או עיכוב התאבדות התא המכוון (Apoptosis).
תופעות לוואי

נפרוטוקסיות (פגיעה בכליות) מהווה בעיה עיקרית.
נוירוטוקסיות (פגיעה עצבית), כגון בעיות ראייה ושמיעה, היכולות להופיע לאחר התחלת הטיפול.
בחילות והקאה.
איבוד שמיעה.
אנמיה המוליטית (של הרס כדוריות הדם האדומות).
ראו גם

רעלן עצבי
Synthesis of cisplatin
צפון יורקשייר

| --- | --- |
דגל צפון יורקשיירדגל צפון יורקשייר

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  יורקשייר והאמבר (חלקי)  וצפון-מזרח אנגליה (חלקי)
 בירת המחוז:  נורת'אלרטון
 תאריך ייסוד:  1974
 שטח:  8,654 קמ"ר
 אוכלוסייה:  ‏
  ‑ במחוז:  1,170,146 (2020)
  ‑ צפיפות:  125 נפש לקמ"ר (2005)
 קואורדינטות:  54°10′00″N 1°20′00″W﻿ / ﻿54.166666666667°N 1.3333333333333°W﻿ / 54.166666666667; -1.3333333333333 
 אזור זמן:  UTC
 www.northyorks.gov.uk
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
צפון יורקשייר (באנגלית: North Yorkshire) הוא מחוז שייר בצפון אנגליה, הממלכה המאוחדת.
רוב המחוז נמצא בשטחי אזור יורקשייר והאמבר, בעוד שחלק קטן ממנו מצוי באזור צפון-מזרח אנגליה. בירת המחוז היא העיר נורת'אלרטון וגודלו כ-8,657 קמ"ר מה שהופך אותו לגדול ביותר באנגליה. צפון יורקשייר מהווה את החלק העיקרי של אזור יורקשייר ההיסטורי ולכן מאוד מזוהה עם המאפיינים התרבותיים והחברתיים הייחודיים לו, בשטחי המחוז מצוין גם שני פארקים לאומיים צפון יורק מורס ויורקשייר דיילס.
גאוגרפיה

מחוז צפון יורקשייר מאופיין ברובו באזור כפרי, עם מספר מרכזים עירוניים בדרום סביב העיר יורק ובצפון-מזרח באזור שפך נהר הטייז. המחוז נמצא בחלקה הצפוני של אנגליה וגובל (בכיוון השעון החל מהגבול המערבי) בלנקשייר, קאמבריה, דרהאם, מזרח יורקשייר, דרום יורקשייר ומערב יורקשייר.
רוב שטחי המחוז נכללים בפארק הלאומי צפון יורק מורס ממזרח והפארק הלאומי יורקשייר דיילס, שניהם מאופיינים באזורים הרריים ומאוכלסים בדלילות, אשר מהווים יעד תיירותי חשוב באזור.
המחוז מחולק ל-11 נפות, מהן שלוש עצמאיות (יונטריות) כלומר בעלות שייכות טקסית למחוז צפון יורקשייר, אך בפועל מנוהלות אדמיניסטרטיבית באופן עצמאי.
| מפה | נפה (רשות) | ערים עיקריות |
| --- | --- | --- |
|  | ‏1. סלבי | סלבי, טדקסטר |
|  | 2. בורו של הרוגייט | הרוגייט, ריפון, קנרסבורו |
|  | 3. קרייבן | סקיפטון, סטל |
|  | 4. ריצ'מונדשייר | ריצ'מונד, מחנה קטריק |
|  | 5. המבלטון | נורת'אלרטון (בירת המחוז), ת'ירסק, באדייל, איסינגוולד |
|  | 6. ראידייל | מלטון, נורטון על דרוונט, פיקרינג |
|  | 7. בורו של סקרבורו | סקרבורו, וייטבי, פילאי |
|  | 8. יורק (רשות יוניטרית) | יורק |
|  | 9. רדקאר וקלבלנד (רשות יוניטרית) | רדקאר, גוויסבורו, סלטברן לצד הים, ברוטון |
|  | 10. מידלסבורו (רשות יוניטרית) | מידלסבורו |
|  | 11. סטוק על הטייז (רשות יוניטרית) | רוב הנפה נמצאת בשטחי מחוז דרהאם |
ליפטון (מותג)

| --- | --- |


 נתונים כלליים
 מייסדים:  תומאס ליפטון 
 תקופת הפעילות:  1890–הווה (כ־134 שנים) 
 חברת אם:  CVC Capital Partners 
 מיקום המטה:  גלאזגו 
 מוצרים עיקריים:  תה, תה קר 
  
 אתר רשמי
 
סמליל ליפטון בשנות ה-70
ליפטון (באנגלית: Lipton) הוא מותג של חברת אקטרה ההולנדית (עד 2022 היה שייך לחברת יוניליוור) המשמש למכירת תה ותה קר. המותג, יחד עם מותגי תה נוספים של יוניליוור, מחזיק בכ-15.5% ממכירות התה בעולם.
היסטוריה

איש העסקים תומאס ליפטון נכנס לעסקי התה ב-1888, ועל שמו נקרא המותג. העסק נרכש על ידי חברת מוצרי הצריכה יוניליוור במספר צעדים בין השנים 1938–1972.
בשנת 2022 מכרה יוניליוור את עיקר אחזקותיה במותג ליפטון לחברת "CVC Capital Partners".
מכון התה של ליפטון

בשנת 1967 הקימה קבוצת יוניליוור את מכון התה של ליפטון (אנ') בבדפורדשייר. המכון עוסק במחקר מוצרים ובבטיחות איכות, ומאפשר לבדוק את התה בסביבה מבוקרת. במכון מגדלים דגימות ייצוגיות של תה מכל העולם.
ביקורת

בנובמבר 2011 התלונן המנהל הכללי לפיקוח על איכות, פיקוח והסגר של סין על מציאת ריכוז גבוה של חומרי הדברה (בהם ביפנטרין) בתה ליפטון. יוניליוור הגיבה בפינוי המדפים של כל המוצרים שנפגעו, אך עם זאת הכחישה את הטענות וטענה כי כל המוצרים בטוחים לשימוש.
הערות שוליים

↑  From the tea garden to the tea pot: Sir Thomas Lipton's Vision, web.archive.org, ‏2014-10-29
↑  Ashley Armstrong, Unilever agrees sale of PG Tips and Lipton to CVC Capital Partners, The Times, ‏19 בנובמבר 2021
↑  Lipton, www.facebook.com
↑  Blanchard, Ben (24 באפריל 2012). "Greenpeace says finds tainted Lipton tea bags in China". Chicago Tribune. אורכב מ-המקור ב-26 באפריל 2012. נבדק ב-30 באפריל 2012. {{cite web}}:  (עזרה)
קבוצת שינדלר

| --- | --- |

 נתונים כלליים
 סוג:  שותפות מוגבלת
 בורסה:  OTC Markets Group (SHLAF) 
 תקופת הפעילות:  1874–הווה (כ־150 שנה)
 חברות בנות:  ALSO Holding  Schindler Aufzüge und Fahrtreppen GmbH 
 מיקום המטה:  אביקון, שווייץ
 ענפי תעשייה:  הנדסת מכונות 
 מוצרים עיקריים:   מעליות, דרגנוע
 הכנסות:  10,100,000,000 פרנק שווייצרי (נכון ל־2017) 
 מנכ"ל:  תומאס אוטרלי   (Thomas Oetterli)
 עובדים:  58,000
  
 www.schindler.com
 
קבוצת שינדלר (באנגלית: Schindler Group) היא חברה שווייצרית המייצרת, מספקת ומתחזקת מדרגות נעות ומעליות לבנייני מגורים, מרכזי קניות וגורדי שחקים.
מטוס של פרויקט סולאר אימפולס עם הלוגו של שינדלר
נכון לשנת 2019 מעסיקה החברה כ-66,000 עובדים בכל רחבי העולם, בעלת לקוחות ב-140 מדינות ונסחרת בבורסת SIX בשווייץ.
מדרגות נעות של החברה במרכז קניות בהונג קונג
מטה החברה הראשי נמצא בעיר אביקון, שווייץ ומפעלי החברה נמצאים בברזיל, סין, סלובקיה, ספרד, שווייץ, הודו וארצות הברית.
היסטוריה

החברה הוקמה בעיר לוצרן, בשנת 1874 על ידי רוברט שינדלר (Robert Schindler) ואדוארד וויליגר (Eduard Villiger) כמפעל לייצור מכונות וציוד הרמה.
בשנת 1906, הוקמה חברת הבת של שינדלר בעיר ברלין, גרמניה ובהמשך נפתחו סניפים נוספים ברחבי אירופה.
בשנת 1979, רכשה שינדלר את חברת המעליות הותון (Haughton), שסיפקה שירותים זהים בארצות הברית.
בשנת 1980, החלה החברה לספק שירותים ברפובליקה העממית של סין.
בשנת 1989, רכשה החברה את חטיבת המעליות בחברת וסטינגהאוס, שהייתה גורם מרכזי בייצור מעליות בארצות הברית.
בשנת 1999, רכשה שינדלר כ-63% ממניות חברת אטלס (Atlas), שסיפקה וייצרה מדרגות נעות ומעליות בברזיל.
בחודש פברואר 2007, נקנסה שינדלק בסכום של כ-144 מיליון אירו בעקבות פרשת קרטל המעליות בו הייתה מעורבת החברה.
החל משנת 2011, נותנת החברה חסות לפרויקט סולאר אימפולס, שמטרתו לפתח ולבנות מטוס הנע באמצעות מנוע חשמלי המוזן מתאים סולאריים.
בשנת 2016, מונה תומאס אוטרלי (Thomas Oetterli) למנכ"ל החברה.
במרץ 2021 הגישה רשות התחרות כתב אישום בגין הסדר כובל (קרטל) נגד החברה וחמש חברות נוספות בטענה להסדרי אי-תחרות על לקוחות שהתקיימו בינה לבין החברות הנוספות.
חברות בת

לקבוצת שינדלר 44 חברות בת המספקות שירותים שונים ברחבי העולם:
| 0 | 1 | 2 | 3 |
| --- | --- | --- | --- |
| Schindler Lifts Australia Pty Limited | Schindler France | Ascensores Eninter SL | Jardine Schindler Group |
| Schindler Elevator Corporation | Ascensores Llerida | H. Henseler Ag | Schindler CZ, a.s |
| AS Aufzüge AG | Inventio AG | 2006 Minato Ward elevator accident | Schindler Pars International Ltd |
| Schindler Lifts SA (Pty) Ltd | Schindler Enterprises | Reber-Schindler Heis A/S | Schindler Olayan Elevator |
| Schindler Lifts (Hong Kong) Limited | Emun, S.A | Suzhou Schindler Elevator Co. ltd | Schindler Deutschland GmbH |
| Ascensores Schindler (chile) S.A | Schindler China Elevator | Schindler Hrvatska d.o.o | Schindler India Private Limited |
| Schindler Management AG | Dralle Aufzüge GmbH + Co. KG | Schindler S.p.A | Schindler Aufzüge und Fahrtreppen GmbH |
| Elevadores Atlas Schindler S.A | ZAO Schindler | Schindler S.A | Schindler Hiss Ab |
| XJ-Schindler (Xuchang) Co Ltd | Schindler Maroc S.A | M.F. Certus | Ascensores Rioja S.L |
| Schinac Verwaltungs AG | Shanghai Schindler Trading | Schindler Vytahy A Eskalatory A.S | Schindler Polska Sp. z o.o |
| Reassur AG | Roux Combaluzier Schindler | Schindler Nechushtan Elevators Ltd | Schindler ltd |
הערות שוליים

↑  About Schindler | Schindler Group, www.schindler.com (באנגלית)
↑  About Schindler - Company Facts, www.schindler.com
↑  Mergers and Acquisitions, web.archive.org, ‏2006-09-23
↑  Elevadores Atlas, Elevator Wiki (באנגלית)
↑  אירופה: קנס של מיליארד אירו יוטל על קרטל מעליות, באתר ynet, 18 בפברואר 2007
↑  Europeans slap $1.3 billion price-fixing fine on 5 elevator makers, including Otis - USATODAY.com, usatoday30.usatoday.com
↑  תומר גנון, קרטל המעליות: כתב אישום על תיאום מחירים ומרמה נגד בכירים בקבוצת אלקטרה, באתר כלכליסט, 11 במרץ 2021
| --- | --- |
בקרת זהויות :  HDS: 041936
מחיי המריונטות

| --- | --- |

 בימוי:  אינגמר ברגמן
 הופק בידי:  אינגמר ברגמן קונארד וונדלדט הורסט וודנדלט
 תסריט:  אינגמר ברגמן
 שחקנים ראשיים:  רוברט אטזורן היינז בנט טוני ברגר מרטין בנרת'
 מוזיקה:  רולף ווילהלם
 צילום:  סוון ניקוויסט 
 מדינה:  גרמניה, שוודיה 
 חברת הפקה:  SF Studios, ZDF, Bavaria Film, ORF 
 שיטת הפצה:  וידאו על פי דרישה 
 הקרנת בכורה:  3 בנובמבר 1980
 משך הקרנה:  104 דקות
 שפת הסרט:  גרמנית
 סוגה:  סרט דרמה 
 דף הסרט ב־IMDb
 
מחיי המריונטות סרט מאת הבמאי השוודי אינגמר ברגמן שהופץ ב-1980 והופק במערב גרמניה. התסריט והפסקול נכתבו בשפה הגרמנית כיוון שברגמן היגר עקב המס הגבוה שהיה באותה תקופה בשוודיה. הסרט כולו צולם בשחור לבן, למעט שני מקטעים  שצולמו בצבע בתחילת ובסוף הסרט.
שם הסרט לקוח מספרו של קרלו קולודי "הרפתקאותיו של פינוקיו" מהשורה - "לרוע המזל בחיי המריונטות תמיד יש איזה "אבל" שהורס הכל".
הסרט מתאר את המשך סיפורם של הזוג פטר וקטרינה אגרמן שהיוו פרק בסדרתו הידועה של ברגמן "תמונות מחיי נישואין". הסרט מציג את השניים כזוג מאושר והרמוני כלפי חוץ, הוא איש עסקים והיא מעצבת, כשלמעשה אין תקשורת בין השניים והם לא מצליחים להתקרב אחד אל השנייה. הוא קצת חולמני והיא הקשוחה מביניהם, לא מהססת להעליב אותו בפומבי ומחפשת ריגושים מחוץ לבית. פטר מתחיל לחלום על רצח אשתו ומתייעץ במוגנס, חברו הפסיכיאטר. הסיפור עוקב אחר דחפיו האפלים ועולמו הדמיוני של פטר. באופן אירוני למרות כל התמה הקודרת של הסרט הפסקול בקרדיטים הוא דיסקו גרמני עליז.
מגה-פלקס

Ontario Mills 30 באונטריו, קליפורניה של AMC Theatres, מגה-פלקס טיפוסי בקניון בארצות הברית
מגה-פלקס (באנגלית: Megaplex) או מולטי-פלקס (באנגלית: Multiplex) הוא מתחם בתי קולנוע המכיל לרוב יותר מ-20 אולמות קולנוע ושאר מתקנים ואטרקציות שלא נפוצים בדרך כלל בבתי קולנוע קטנים.
היסטוריה

המולטי-פלקסים בצפון אמריקה קדמו למגה-פלקסים, והופיעו לראשונה בשנות ה-60 של המאה ה-20. הם כללו מספר רב של אולמות, בין 10 ל-20, בגדלים שונים. המולטי-פלקסים אפשרו לבעלי הקולנוע להקרין סרטים לאורך זמן, גם כאשר הפופולריות שלהם לא הצדיקה הקרנה באולם גדול, על חשבון סרט אחר פופולרי יותר, אך עדיין אפשרה רווח בזכות אולמות קטנים יותר. המולטי-פלקס זולים יותר לתפעול ממספר בתי-קולנוע נפרדים, כיוון שעם צוות גדול אך במקצת מאפשרים הקרנת מספר סרטים רווחיים. הם גם מאפשרים הקרנת סרטים דלי-רווח באולמות קטנים ומיקסום קהל צופי הסרטים.
עם עליית הפופולריות של הבידור הביתי, ובפרט הטלוויזיה ומכשירי הווידאו, גדלו המולטיפלקסים יותר ויותר והחלו לשים דגש רב יותר על שיפור חוויית הצפייה והבילוי ללקוחותיהם. מספר האולמות גדל מעל ל-20 ושופרו טכנולוגיות ההקרנה והשמע וכן סידור הישיבה. דגש רב יותר ניתן לעיצוב ולתוך המתחמים נכנסו מתקני שעשוע ואף חנויות ומסעדות. ב-1988 נטבע לראשונה המונח "מגה-פלקס", לאחר שזה נפתח לקהל בבריסל שבבלגיה. ב-1995 נפתח הראשון בארצות הברית, ועם הזמן אלו פרחו.
בישראל

המגה-פלקס הראשון בישראל הוא סינמה סיטי ברמת השרון, שנפתח בשנת 2002. לאחריו הוקמו פלאנט בקניון איילון שברמת גן (בשנת 2006), סינמה סיטי במערב ראשון לציון (בשנת 2010), פלאנט בקניון לב המפרץ בחיפה, פלאנט במערב ראשון לציון (בשנת 2012), סינמה סיטי בקריית הלאום בירושלים (בשנת 2014) ופלאנט במרכז שרובר לתרבות, סמוך למתחם התחנה בירושלים (בשנת 2015). בדצמבר 2022, שמם שונה לפלאנט, בעקבות הפסקת שיתוף הפעולה עם חברת הכבלים Yes.
מה אשיב לך

"מה אשיב לך" הוא סינגל שהוקלט על ידי הזמרת-יוצרת הישראלית אודיה. השיר יצא לאור ב-12 באוגוסט 2020, על ידי חברת התקליטים ארומה מיוזיק, כסינגל הרביעי מתוך אלבום הבכורה שלה, אור. לאחר יציאתו, הוציאה אודיה את "כפיים" כסינגל החמישי מתוך האלבום.
השיר זכה לביקורות חיוביות מטעם הגופים התקשורתיים ואתרי האינטרנט השונים.
כתיבה וביקורת

השיר נכתב על ידי אודיה והופק על ידי גיא ויהל, בדומה לסינגל הקודם "אור". "מה אשיב לך" ספג ביקורות חיוביות, תוך שסקרו אותו במאקו. בסרוגים כונה "להיט", וזאת, בנוסף לכך שבאתר המוזיקה ישראלה, סקרו אותו ופרסמו את הצהרת של אודיה בנוגע לשיר:
כתבתי את "מה אשיב לך" לא מזמן, הייתי בתקופה של דאגות, תקופה שכלום לא הסתדר לי כמו שרציתי. רדפתי אחרי פתרונות, אחרי אנשים, אחרי האהבה שלי, אחרי הלוז והשירים שלי. באותו יום שבו כתבתי את השיר נסעתי לים כדי לשבת ולחשוב עם עצמי איך אני מסדרת דברים.
אני יושבת שם ומדברת עם אלוהים. לא מבינה את הדרכים הנסתרות. מחייכת. הבטחתי לעצמי שאני לא צריכה לרדוף אחרי דבר יותר. גם כי זה לא באמת נגמר ולא באמת ממלא, אבל בעיקר כי זה מאבד מהטעם של האמונה הפשוטה שלי. אני עושה למען השם".